คลำเจอก้อนเล็กๆบริเวณกรามด้านขวาและกกหูด้านขวาขนาดไม่ถึง1 เซนติเมตร(ประมาณ0.5-0.7 เซน) กลิ้งได้ ไม่เจ็บ (เมื่อกดแรงถึงจะเจ็บเล็กน้อย) ก้อนที่คางเจอที่กรามเจอได้สักพักแล้วค่ะ ส่วนที่กกหูเป็นมาเกิน10ปีแล้วค่ะ จะอันตรายมั้ยคะโรคประตัวคือภูมิแพ้ เป็นหวัดบ่อย มีฟันกรามผุ(อุดแล้วเรียบบร้อย)และมีสิวค่ะ
สวัสดีค่ะ ก้อนเล็กๆ บริเวณกรามด้านขวา อาจเป็น1.ต่อมน้ำเหลืองโตจะคลำได้ค่อนข้างแข็ง กลิ้งได้เล็กน้อย อาจกดเจ็บได้ มักเกิดจากการติดเชื้อบริเวณใกล้เคียงเช่น มีฟันผุ มีฝีที่รากฟัน คอหอยหรือทอนซิลอักเสบ หูชั้นนอกอักเสบเป็นต้น2. วัณโรคต่อมน้ำเหลือง แต่จะมีไข้ เบื่ออาหาร น้ำหนักลด อ่อนเพลียร่วมด้วย3.ก้อนซีสต์หรือก้อนถุงน้ำ ลักษณะของก้อนเวลาคลำจะนิ่ม ขยับได้เล็กน้อยกดไม่เจ็บ ไม่ปวด4. เป็นก้อนเนื้องอกธรรมดาของชั้นเนื้อเยื่อใต้ผิวหนัง เช่นก้อนไขมัน จะคลำได้แข็งกว่าซีสต์เช่นกัน ขยับได้เล็กน้อย กดไม่เจ็บ5. เป็นโรคของต่อมน้ำลายที่อยู่ใต้คาง เช่น ต่อมน้ำลายอักเสบเรื้อรัง นิ่วในต่อมน้ำลาย เนื้องอกต่อมน้ำลาย รวมถึงมะเร็งต่อมน้ำลาย6.มะเร็งต่อมน้ำเหลือง ก้อนมักโตเร็ว มักมีไข้ เบื่ออาหาร อ่อนเพลีย ซีดร่วมด้วยส่วนก้อนที่บริเวณกกหู หากเป็นมานานถึง 10 ปี โดยก้อนไม่โตขึ้น อาจเป็นต่อมน้ำเหลืองที่โตถาวรจากการเคยติดเชื้อบ่อยๆ บริเวณหนังศีรษะ ใบหูหรือรูหูชั้นนอกอักเสบ หรือเกิดจาก้อนซีสต์ ก้อนไขมัน ก้อนเนื้องอกธรรมดาก็ได้ ซึ่งหากเป็นมา 10 ปีแล้วก็ไม่น่าอันตรายแต่อย่างใดแนะนำให้สังเกตอาการของก้อนใต้กรามและบริเวณกกหูไปก่อนได้ค่ะ หากก้อนโตขึ้นเรื่อยๆ หรือมีจำนวนเพิ่มขึ้นเรื่อยๆ หรือมีอาการอื่นๆ ที่นอกเหนือจากอาการภูมิแพ้และหวัด เช่น มีไข้เรื้อรัง น้ำหนักลดอย่างมีนัยสำคัญ เป็นต้น แนะนำให้ไปพบแพทย์เพื่อตรวจก้อนดังกล่าวค่ะ